Document ID: 31993R3080

ΚΑΝΟΝΙΣΜΟΣ (ΕΚ) αριθ. 3080/93 ΤΟΥ ΣΥΜΒΟΥΛΙΟΥ της 5ης Νοεμβρίου 1993 για την τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 2658/87 (1) του Συμβουλίου καθιέρωσε ονοματολογία των εμπορευμάτων που καλείται συνδυασμένη ονοματολογία, με βάση το εναρμονισμένο σύστημα-
ότι ο κανονισμός (ΕΟΚ) αριθ. 4142/87 (2) της Επιτροπής ορίζει τους όρους υπαγωγής ορισμένων εμπορευμάτων σε ευνοϊκό δασμολογικό καθεστώς κατά την εισαγωγή, λόγω του ειδικού τους προορισμού-
ότι τα εμπορεύματα που καλύπτονται από καθεστώς ειδικού προορισμού απολαμβάνουν, όταν τίθενται σε ελεύθερη κυκλοφορία, μειωμένων ή μηδενικών δασμών αποκλειστικά υπό τον όρο ότι χρησιμοποιούνται για ένα ειδικό προορισμό-
ότι είναι επιθυμητό ορισμένοι τύποι εξοπλισμού για δοκιμές ολοκληρωμένων κυκλωμάτων να απαλλάσσονται από εισαγωγικούς δασμούς με το καθεστώς του ειδικού προορισμού όταν προορίζονται για τις δοκιμές λειτουργίας ολοκληρωμένων κυκλωμάτων, ότι για τα προϊόντα αυτά είναι σκόπιμο να εισαχθούν στη συνδυασμένη ονοματολογία διακρίσεις συνοδευόμενες από διατάξεις περί ειδικού προορισμού, μέσα στον κωδικό ΕΣ 9030 81-
ότι επομένως πρέπει να τροποποιηθεί η συνδυασμένη ονοματολογία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η συνδυασμένη ονοματολογία που επισυνάπτεται στον κανονισμό (ΕΟΚ) αριθ. 2658/87 τροποποιείται σύμφωνα με το παράρτημα του παρόντος κανονισμού.
2. Οι τροποποιήσεις στις διακρίσεις της συνδυασμένης ονοματολογίας, οι οποίες προβλέπονται από τον παρόντα κανονισμό, θα ισχύουν ως υποδιαιρέσεις Taric έως ότου εισαχθούν στη συνδυασμένη ονοματολογία σύμφωνα με τους όρους του άρθρου 12 του κανονισμού (ΕΟΚ) αριθ. 2658/87.
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Νοεμβρίου 1993.

Labels: 7
3
19
1